Lars Lagerbäck

Lars Lagerbäck (s. 16. heinäkuuta 1948) on ruotsalainen jalkapallovalmentaja.  

Ura

Vaatimattoman pelaajauransa jälkeen Lagerbäck siirtyi valmentajaksi. Hän luotsasi uransa alussa eri seuroja Ruotsin alasarjoissa, kunnes vuonna 1990 siirtyi Ruotsin jalkapalloliiton palvelukseen. Hän valmensi Ruotsin poikamaajoukkueitta ja vuosina 1994–1997 alle 21-vuotiaita yhdessä Tommy Söderbergin kanssa.Startsidan / Sportbladet 2006-06-18 ETT UNDERVERK FRÅN OVANSJÖ Hän valmensi myös Ruotsin B-maajoukkuetta, kunnes siirtyi Södebergin apuvalmentajaksi A-maajoukkueeseen vuonna 1998. Vuosina 2000–2004 Lagerbäck ja Söderberg jakoivat Ruotsin valmennusvastuun. He johdattivat maan vuoden 2002 MM-kisoihin ja vuoden 2004 EM-kisoihin. Vuodesta 2004 lähtien Lagerbäck on toiminut Ruotsin päävalmentajana yksin. Hän on johdattanut maan vuoden 2006 MM-kisoihin ja vuoden 2008 EM-kisoihin. 

Lagerbäckillä on takana vahva Ruotsin jalkapalloliiton tuki, sillä ennen EM-kisoja 2008 hän teki jatkosopimuksen vuoteen 2010. EM-kisojen päätyttyä jo alkulohkovaiheeseen, on Ruotsissa herännyt rajua kritiikkiä kahdeksan vuotta maajoukkuevalmentajana toiminutta Lagerbäckiä kohtaan. SVT:Kritiken hård mot Lars Lagerbäck Lagerbäck itse on tyrmännyt häneen ja apuvalmentaja Roland Anderssoniin kohdistuvan kritiikin ja todennut useaan otteeseen, että jatkaa sopimuksensa 2010 loppuun saakka Ruotsin maajoukkuevalmentajana. YLE:Lagerbäck ei aio jättää Ruotsin maajoukkuetta

Ruotsin kehnosti sujuneet MM2010-karsinnat saivat käytännössä surkean päätöksen toiseksi viimeisellä karsintakierroksella, kun Ruotsi hävisi Tanskalle 2–0. Jatkokarsintapaikka edellyttäisi Lagerbäckin joukkueelta voitto Albaniasta ja samalla Portugalin pitäisi hävitä lohkojumbo Maltalle. Tanska MM-kisoihin - Ruotsin toiveet pirstaleiksi Ottelun jälkeisenä päivänä Lagerbäck ja apulaisvalmentaja Roland Andersson ilmoittivat jättävänsä tehtävät viimeisen karsintaottelun jälkeen. Lars Lagerbäck avgår

Helmikuun lopussa Lagerbäck allekirjoitti viiden kuukauden sopimuksen Nigerian maajoukkueen valmentamisesta MM-kisoihin 2010 saakka. Nigeria MM-kisoihin ruotsalaiskomennossa Lagerbäckin suojattien lopputurnaus ei kuitenkaan sujunut odotusten mukaan, vaan kisoista jäi tuomisiksi ainoastaan tasapelipiste Etelä-Korealta ja kisat päättyivät lohkovaiheeseen. Lagerbäck pettyi ajanpelaamiseen Heinäkuussa 2010 Lagerbäck ilmoitti ettei jatka enää Nigerian maajoukkuevalmentajana. Lagerbäck tackar nej till Nigeria

Syyskuussa 2011 Lagerbäckin uutisoitiin olevan yksi Itävallan maajoukkueen päävalmentajakandidaateista.Wer beerbt Constantini? Hän myönsi Aftonbladetille käyneensä neuvotteluja Itävallan liiton kanssa. Itävaltalaislähteiden mukaan Lagerbäckin riittämätön saksan kielen taito olisi kuitenkin pudottanut hänet valintaprosessin hännille.För dålig tyska – då nobbades Lagerbäck Lokakuussa hänet valittiin Islannin maajoukkueen päävalmentajaksi erotetun Ólafur Johannessonin tilalle.

Lagerbäckin johdolla Islanti pelasi loistavat MM2014-karsinnat ja sijoittui karsintalohkonsa kakkoseksi Sveitsin jälkeen. Jatkokarsinnoissa Islanti pelasi 0–0 tasapelin kotonaan Kroatiaa vastaan, mutta vieraissa kärsitty 0–2 tappio hautasi haaveet historiallisesta kisapaikasta.  EM2016-karsinnoissa Lagerbäck jatkoi loistotyötään Islannin peräsimessä ja joukkue eteni karsinnoissa voitosta voittoon kukistamalla kovassa karsintalohkossaan Turkin, Tšekin ja kahdesti Alankomaat. Maan historian ensimmäinen arvokisalopputurnauspaikka varmistui syyskuun alussa 2015.Sensaatio on valmis: Islanti EM-kisoihin! Toukokuussa 2016 Lagerbäck ilmoitti jättävänsä Islannin maajoukkuevalmentajan tehtävät kesän EM-lopputurnauksen jälkeen.Lagerbäck lämnar Island efter EM

EM-lopputurnauksessa Islanti jatkoi siitä mihin se karsinnoissa jäi. Avausottelussa tiiviisti puolustanut ja fyysisesti pelannut Islanti pelasi 1–1 tasapelin Portugalia vastaan. Samaan tulokseen päättyi ottelu Unkaria vastaan ja sensaatiomainen 2–1 voitto Itävallasta vei Islannin lohkokakkosena pudotuspeleihin.Islanti taisteli ison uroteon – viime hetken voitto vei pudotuspeleihin Neljännesvälierissä Islanti raivasi tieltään Englannin vahvan esityksen jälkeen maalein 2–1.Nizzan ihme! – Islanti pudotti Englannin  Joukkue sai Ranskassa huikeaa kannatusta ja lähes 10 prosenttia koko maan väestöstä oli paikan päällä kannustamassa joukkuetta menestykseen. Lagerbäck kirjoitti valmentajana nimensä jalkapallohistoriaan, vaikka joukkueen pelit päättyivätkin puolivälierissä 5–2 tappioon Ranskalle.Islanti joutui teuraaksi EM-puolivälierässä – näin eteni Ranskan marssi  Lagerbäck jätti kisojen jälkeen tehtävänsä tyytyväisenä, joskin valitteli hieman joukkueensa henkisen kantin rapistumista tappiollisessa Ranska-ottelussa.Islannin maajoukkueen jättävä valmentaja Lagerbäck: Osa pelaajista ei henkisesti kestänyt Ranska-ottelun tärkeyttä  Hän totesi kisojen jälkeen, ettei ole enää aktiivisesti hakemassa uusia tehtäviä ja sanoi maailman jo olevan väsynyt häneen.Islannin ylistetty ruotsalaisluotsi ei peru lopettamispäätöstään: "Maailma on jo väsynyt minuun"

Tammikuussa 2017 Lagerbäck palkittiin Ruotsin urheilugaalassa vuoden valmentajana.Islannin valmentaja Lars Lagerbäck palkittiin Ruotsin urheilugaalassa 

Helmikuussa 2017 Lagerbäck teki vuoteen 2020 ulottuvan sopimuksen Norjan jalkapallomaajoukkueen päävalmentajan tehtävistä. Hän korvasi tehtävässä Per-Mathias Høgmon, jonka alaisuudessa Norjan MM2018-karsinnat olivat alkaneet erittäin heikosti.Swede Lagerback appointed Norway manager  Lagerbäckin johdolla Norja voitti Kansojen liigan 2018/19 kaudella oman C2-lohkonsa ja nousi kaudeksi 2020/21 B-sarjaan. EM2020-karsinnoissa Norja jäi karsintalohkonsa kolmanneksi Espanjan ja Ruotsin jälkeen. Kisapaikka kaatui lopullisesti Kansojen liigan karsintapolulla tappioon Serbialle.Norway loses playoff semi-finals against Serbia (1:2)  Norjan jalkapalloliitto päätti yhteistyön Lagerbäckin kanssa marraskuussa 2020.Lagerbäck ferdig som Norge-trener. Dette sier han om avgjørelsen

Saavutukset

 Vuoden valmentaja Ruotsissa: 2016
 MM-kilpailut
 2.kierros: 2002, 2006
 1.kierros: 2010
 EM-kilpailut
 Puolivälierät: 2004, 2016
 1.kierros: 2008

Lähteet

Luokka:Ruotsalaiset jalkapallovalmentajat
Luokka:Vuonna 1948 syntyneet
Luokka:Elävät henkilöt